Aliwal-Noord - Wikipedia
Die ou Poskantoor is van sandsteen gebou.
Aliwal-Noord se ligging in Oos-Kaap
Koördinate: 30°42′S 26°42′O﻿ / ﻿30.700°S 26.700°O﻿ / -30.700; 26.700Koördinate: 30°42′S 26°42′O﻿ / ﻿30.700°S 26.700°O﻿ / -30.700; 26.700
39,5 km² (15,3 vk m)
1 328 m (4 357 vt)
890/km² (2 305,1/myl2)
051 (-633- / -634-)
Aliwal-Noord is 'n dorp in die Oos-Kaap, Suid-Afrika en die setel van die Maletswai Plaaslike Munisipaliteit. Die bevolking van die dorp insluitend Dukathole township tel 35 153 in 2011. Die dorp is bekend vir sy twee warmwaterbronne, wat daagliks meer as twee miljoen liter water teen 'n temperatuur van sowat 35° C oplewer. 'n Dorpsmuseum behandel die plaaslike geskiedenis. In 1869 is die grensooreenkoms tussen die destydse Republiek van die Oranje-Vrystaat en Basoetoland (die huidige Lesotho) hier onderteken.
1 Geografiese besonderhede
2 Geskiedenis en Kerke
2.2 Die Tweede Vryheidsoorlog
3 Aliwal-Noord vandag
3.3 Sportklubs en -fasiliteite
5 Bekende boorlinge
Geografiese besonderhede[wysig | wysig bron]
Die dorp is geleë op die suidelike oewer van die Oranjerivier en is 206 km suid van Bloemfontein op die N6 nasionale hoofpad. Die Kraairivier sluit by die Oranjerivier aan net noordoos van die dorp. Suidwes van die dorp lê Kramberg wat tot ongeveer 2000 m bo seespieël reik.
Die sakekern en middedorp word omring deur die volgende woonbuurte: Dukathole, Hilton, Joe Gqabi, die Bronne (waar die bekende Aliwal Spa geleë is) en Arborsig. Vele inwoners en personeel van die Goedemoed Korrektiewe Dienste-fasiliteit (geleë aan die Vrystaatse kant van die Oranjerivier) gebruik ook gereeld die dorp se ondernemings, hospitaal, kerke en skole.
Die dorp word met naburige dorpe verbind deur 'n goeie padstelsel, en dien as deurgang vir toeriste op pad na oorde in die Oos-Kaapse Drakensberge. Die spoorwegstasie het gesluit, hoewel daar heelwat vragmotors aankom wat vrag vervoer van en na die groot graanmeul in die nywerheidsgebied. 'n Klein vliegveld met drie grasbedekte aanloopbane bedien die dorp.
Geskiedenis en Kerke[wysig | wysig bron]
Ontstaansgeskiedenis[wysig | wysig bron]
Aliwal-Noord se vorige NG kerkgebou (in 1864 gebou) huisves 'n gedeelte van die dorp se museum. Die kerkraad het die gebou in die dekade ná 1930 aan die munisipaliteit verkoop.
Die Rooms-Katolieke Sacred Heart katedraal verleen aan Aliwal-Noord die reg om stadstatus te verkry. Die munisipaliteit het egter, anders as Grahamstad, nooit dié reg opgeëis nie.
Die kerkgebou (1925) van die NG gemeente Aliwal-Noord beklee 'n prominente plek in die middedorp.
Die eertydse gebou van die Hoërskool Aliwal-Noord huisves nou die Ikhala Public FET-kollege se kampus op Aliwal-Noord.
Die dorp is aangelê op die plaas Buffelsvallei, wat behoort het aan Pieter Jacobus de Wet, die eerste persoon wat hom permanent hier kom vestig het. De Wet en sy familie is begrawe op die rantjie naby die oorspronklike woonhuis en 'n monument is later deur die familie opgerig ter nagedagtenis aan die "stigter" van die dorp.
Aliwal-Noord is so genoem na aanleiding van die oorwinning wat sir Harry Smith, die destydse goewerneur, oor die Sikhs in die slag van Aliwal in Indië behaal het voor hy na die Kaap gekom het. Daar was nog 'n dorp in Suid-Afrika wat die naam "Aliwal" gedra het, maar dit het nie lank Aliwal-Suid geheet nie en vandag staan dié dorp weer onder sy ou naam bekend, naamlik Mosselbaai.
Die Tweede Vryheidsoorlog[wysig | wysig bron]
Tydens die Tweede Vryheidsoorlog is 'n konsentrasiekamp net oos van die dorp in die bog van die Kraairivier aangelê. Daar kan ook drie sandsteenblokhuise uit die oorlogstyd in die dorp gevind word. 'n Aantal blokhuise van sandsakke en sink is ook hier opgerig, maar hulle het verwaarloos en is later vernietig. Die oorgang by die rivier tussen die Kaapkolonie en die Vrystaat was van groot belang vir die Engelse in hulle stryd teen die Boeremagte; daarom is die dorp swaar bewaak tydens die oorlogstyd.
Vandag kan talle monumente om die oorlog te gedenk in en om die dorp gevind word. By die suidelike uitgang van die dorp is 'n gedenktuin om die Boeremagte en hulle rol in die oorlog te gedenk. By een van die genoemde blokhuise is 'n gedenkteken en die grafte van 'n hele aantal Engelse soldate wat in die oorlog gesterf het. Naby die Kraairivier is 'n gedenksteen opgerig wat die plek aandui waar die konsentrasiekamp was. Die stoflike oorskot van die inwoners van die konsentrasiekamp is in die Gedenktuin herbegrawe.
Aliwal-Noord vandag[wysig | wysig bron]
Aliwal-Noord ontvang gemiddeld 533 mm reën per jaar, meestal gedurende die somermaande.
Gemiddelde dagtemperature wissel van 15,6 °C in Junie tot 29,7 °C in Januarie. Die omgewing is die koudste in Julie wanneer die kwik gemiddeld val tot -2 °C gedurende 'n wintersnag. Die rekordlaag van -9 °C is op 'n nag in Julie 2009 aangeteken.
Weergegewens vir Aliwal-Noord
Opleidingsinstansies[wysig | wysig bron]
Benewens 'n groot aantal hoër- en laerskole in die dorp, is daar ook 'n tak van die Ikhala FET-kollege wat naskoolse opleiding in verskillende rigtings verskaf.
Sportklubs en -fasiliteite[wysig | wysig bron]
Aliwal-Noord beskik vandag oor 'n hele aantal aktiewe sportklubs met baie goeie fasiliteite.
Atletiekstadion, wat ook vir rugbywedstryde gebruik word
Toerisme[wysig | wysig bron]
'n Reklameplakkaat vir die Aliwal-Noord Spa uit waarskynlik die jare 1930.
Aliwal-Noord is bekend om sy twee warm minerale bronne en albei lewer water van 34 °C met buitengewoon hoë konsentrasies minerale en gasse.
Die warmbron en ontspanningsoord, Aliwal Spa, is geleë in die munisipale gebied. Sedert 2010–2014 ondergaan die eens pragtige oord se swembaddens en terrein opknappings deur die Maletswai Plaaslike Munisipaliteit.
Bekende boorlinge[wysig | wysig bron]
Bennie Osler (* 23 November 1901), 'n Springbokrugbyspeler in 1924–1933.
Leon Vogel (* 22 Oktober 1949), Springbokrugbyspeler in 1974.
François Steyn (* 14 Mei 1987), Springbokrugbyspeler sedert 2006.
Dr. Ferdinand Postma, teoloog.
Ds. Dirk Postma, 'n leier in die Gereformeerde Kerk.
Hannes van Wyk, akteur.
Nicolaas de Wet, kabinetsminister.
Aliwal-Noord se ingang vanaf die R58 gesien.
Genl Hertzogbrug (1937) vanaf die Oranjerivier gesien.
Die Frerebrug is op 21 Julie 1880 geopen.
Gereformeerde kerk Aliwal-Noord
NG gemeente Aliwal-Noord
Vrystaat: Bethulie 88 km
Smithfield 67 km
Vrystaat: Rouxville 38 km
Vrystaat: Zastron 67 km
Sterkspruit 80 km, Telebrug op Lesothogrens
Oos-Kaap: Venterstad 100 km
Lady Grey 54 km
Aliwal-Noord Burgersdorp 58 km
Jamestown 56 km
Queenstown 162 km
Barkly-Oos 107 km
↑ 1,0 1,1 1,2 1,3 Som van die hoofplekke Aliwal-Noord en Dukathole tydens die 2011-sensus.
↑ Nuusbrief van die Oos-Vrystaat Kaap Koöperasie (OVK) 20 Maart 2011
Joe Gqabi-distriksmunisipaliteit, Oos-Kaap
Maclear • Mount Fletcher • Ugie
Barkly-Oos • Herschel • Kwezinaledi • Lady Grey • Rhodes • Rossouw • Sterkspruit • Steve Tshwete • Zakhele
Aliwal-Noord • Jamestown
Burgersdorp • Oviston • Steynsburg • Teebus • Venterstad
Ontsluit van "https://af.wikipedia.org/w/index.php?title=Aliwal-Noord&oldid=1421843"	Kategorie: Nedersettings in Joe GqabiVersteekte kategorie: Koördinate op Wikidata	Navigasie-keuseskerm
DeutschEnglishفارسیFrançaisNederlandsNorsk bokmålSesotho sa LeboaPolskiRomânăSesothoSvenskaKiswahiliSetswanaTshivendaIsiXhosa中文	Wysig skakels	Die bladsy is laas op 13 Februarie 2016 om 18:51 bygewerk.